কলকাতায় শুরু হয়েছে বিশ্ববঙ্গ বাণিজ্য সম্মেলন
সম্মেলনের উদ্বোধন করে মুখ্যমন্ত্রী মমতা বন্দোপাধ্যায় বলেন রাজ্যের সরকার সবসময়ই কৃষি ও শিল্পকে সমান গুরুত্ব দিয়ে এগিয়ে যেতে বদ্ধ পরিকর।
আজ থেকে কলকাতায় শুরু হল দু’দিনব্যাপী বিশ্ববঙ্গ বাণিজ্য সম্মেলন। কলকাতার নিউটাউনের বিশ্ব বাংলা সম্মেলনে কক্ষে অনুষ্ঠিত এইআর্ন্তজাতিকশিল্প বাণিজ্য সম্মেলনের উদ্বোধন করেন মুখ্যমন্ত্রী মমতা বন্দ্যোপাধ্যায়। আজকের উদ্বোধনী অনুষ্ঠানে উপস্থিত ছিলেনস্বস্ত্রীক শিল্পপতি লক্ষ্ণী মিত্তল, রিলায়েন্স গোষ্ঠীর কর্ণধার শিল্পপতিমুকেশ অম্বানি সজ্জন জিন্দাল সহ জাতীয় ও আন্তর্জাতিকমানের বিভিন্ন শিল্পপতিরা। এবছরের সম্মেলনে মোট আটটি সহযোগী দেশ রয়েছে। সহযোগী দেশগুলির মধ্যে রয়েছে জাপান, জার্মানি, ইতালি, ব্রিটেন, ফ্রান্স, পোলান্ড, দক্ষিণ কোরিয়া এবং চেক প্রজাতন্ত্র। এছাড়াও বাণিজ্য সম্মেলনে অংশ নিয়েছে বত্রিশটি দেশ। সম্মেলনের উদ্বোধন করে মুখ্যমন্ত্রী মমতা বন্দোপাধ্যায় বলেন রাজ্যের সরকার সবসময়ই কৃষি ও শিল্পকে সমান গুরুত্ব দিয়ে এগিয়ে যেতে বদ্ধ পরিকর। এবং বর্তমানে রাজ্যে শিল্প বান্ধব পরিবেশ গড়ে ওঠার কথা উল্লেখ করে উপস্থিত শিল্পপতি দের কাছে বিনিয়োগের আহ্বাণও জানান। সম্মেলনের উদ্বোধনী মঞ্চে শিল্পপতি মুকেশ অম্বানি আশ্বাস দেন ওয়েস্ট বেঙ্গলকে বেস্ট বেঙ্গল করতে তিনি অঙ্গীকারবদ্ধ। তাঁর আশ্বাস চলতি বছরের ডিসেম্বরের মধ্যে প্রতিটি গ্রামে পৌঁছে যাবে জিওর পরিষেবা। বাংলার সরকারের প্রশংসা করে নারীর বিকাশের উন্নয়নে বর্তমান সকারের কন্যাশ্রী প্রকল্পকে অভিবাদন জানান মুকেশ অম্বানি। শিল্পপতি লক্ষ্ণী মিত্তল বলেনবাংলার উন্নয়ন, সাফল্য তাঁকে সবসময়ই আলাদা ভাবে ভাবায়। তিনি এখানে ফিরতে চান, এখানকার জন্যে কিছু করতে চান। বিশ্বমানের কিছু বাংলার জন্যে করাই তাঁর লক্ষ্য।সম্মেলন চলবে আগামী কাল অর্থাৎ সতেরোই জানুয়ারী পর্যন্ত, এবং সেই সাথে দেখার বাংলার লক্ষীরভান্ডারে শেষ পর্যন্ত দেশীয় ও আর্ন্তজাতিক স্তরের শিল্পপতিরা ঠিক কত পরিমান বিণিয়োগ করেন এরাজ্যে। বিস্তারিত জানাচ্ছেন কলকাতা থেকে পরমাশিষ ঘোষ রায়।